

 **OSNOVNA ŠKOLA**

 **EUGENA KUMIČIĆA**

 **S L A T I N A**

***"Sve za obraz, obraz ni za što!"***

*Eugen Kumičić*

KLASA: 602-01/20-01/41

URBROJ: 2189-23-01/1-20-4

Slatina, 20. ožujka 2020.

Na temelju članka 7. stavka 2. Zakona o radu („Narodne novine“, broj 93/14., 127/17. i 98/19.), članka 72. Statuta Osnovne škole Eugena Kumičića i Upute Ministarstva znanosti i obrazovanja, KLASA: 602-01/20-01/00178, URBROJ: 533-01-20-0002 od 19. ožujka 2020. godine, ravnateljica Osnovne škole Eugena Kumičića Slatina, donosi

ODLUKU

 o obavljanju rada radnika od kuće

I.

Zbog sprečavanja širenja virusa Covid -19 na radnom mjestu, Poslodavac je donio Odluku da će u razdoblju od 20. ožujka 2020. godine pa do opoziva ove Odluke pomoćnici u nastavi raditi od kuće i to u skladu s procjenom odnosno tehničkim mogućnostima.

 Rad pomoćnika u nastavi odvija se u uobičajenom opsegu radnog vremena.

 Obveze pomoćnika su:

1. osigurati kontakte i način komunikacije s učenikom, učiteljima i ravnateljem (virtualna učionica, telefon, e-mail)
2. obvezno pomaganje i podrška učeniku za vrijeme održavanja nastave na daljinu u uobičajenom opsegu radnog vremena te po potrebi
3. obvezna priprema i praćenje sadržaja, održavanje komunikacije s učenikom, roditeljima, školom te davanje povratne informacije učenicima i roditeljima, kao i učiteljima
4. sudjelovanje u drugim aktivnostima prema uputi ravnatelja i MZO-a.

II.

Radnici potpisuju izjavu da imaju uvjete za rad kod kuće u skladu s Uputom MZO-a, KLASA: 602-01/20-01/00178, URBROJ: 533-01-20-0002. od 19. ožujka 2020. godine.

Izjava je sastavni dio ove Odluke.

III.

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na mrežnim stranicama Škole i dostavlja se svim pomoćnicima.

Ravnateljica: Božica Majhen, dipl.pedagog, v.r.

D. Cesarića 24, 33520 SLATINA, HRVATSKA Tel: 033/551-213; e-mail: os-eugena.kumicica@vt.t-com.hr

IBAN: HR0623600001102212523 Matični broj: 3100146 Šifra u MPŠ: 10-067-001, OIB:77224465704